**ELŐTERJESZTÉS**

**A Gazdasági és Városstratégiai Bizottság 2017. június 12-i ülésére.**

**Javaslat a lakó ingatlanok**

**pályázati felhívásának elfogadására**

Tájékoztatom a Tisztelt Bizottságot arról, hogy a Versenyeztetési Szabályzat 7. pontja szerint a pályázatra szóló felhívást a vagyonrendeletben meghatározott tulajdonosi jogok gyakorlója írja ki. A Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) b.) pontja szerint a forgalomképes önkormányzati ingatlan és ingó vagyon tekintetében a (2)-(3) bekezdésben, meghatározott kivételekkel a tulajdonosi jogokat 15 – 35 millió forint közötti egyedi forgalmi értékhatár esetén a forgalomképes ingatlan és ingó vagyon esetén a gazdasági ügyeket ellátó bizottság gyakorolja.

1. A 9952 hrsz-ú Körmendi u. 32. szám alatti 810 m2 nagyságú „lakóház, udvar, gazdasági épület” megnevezésű ingatlan a SZOVA Zrt. által készített 2017. április 4-én kelt forgalmi értékbecslés szerint 16.300.000,- Ft forgalmi értékű.

Az ingatlan a 2017. évi vagyonkoncepció keretében lett kijelölve értékesítésre.

Az ingatlan pályázati felhívása az előterjesztés 1. számú melléklete.

1. A 6964/A/5 hrsz-ú Semmelweis u. 16. I. em. 5. szám alatti 115m2 nagyságú „lakás” megnevezésű ingatlan a SZOVA Zrt. által készített 2017. április 3-án kelt forgalmi értékbecslés szerint 16.700.000,- Ft forgalmi értékű.

Az ingatlan a 2017. évi vagyonkoncepció keretében lett kijelölve értékesítésre. Az ingatlan pályázati felhívása előterjesztés 2. számú melléklete.

1. 4705 hrsz-ú Jókai M. u. 9 szám alatti2415 m2 nagyságú „lakóház, udvar” megnevezésű ingatlan a West Ingatlan Bt. által készített 2017. március 27-én kelt forgalmi értékbecslés szerint 18.000.000,- Ft forgalmi értékű.

Az ingatlan a 2017. évi vagyonkoncepció keretében lett kijelölve értékesítésre. Az ingatlan pályázati felhívása előterjesztés 3. számú melléklete

A fentiekre tekintettel kérem a Tisztelt Bizottságot, hogy az előterjesztést megtárgyalni, a pályázati felhívásokat – az előterjesztés 1. 2. 3. számú melléklete -, és a határozati javaslatot elfogadni szíveskedjenek.

Szombathely, 2017. június 7.

**/: Dr. Puskás Tivadar :/**

**Határozati javaslat**

**…./2017. (VI.12.) GVB határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján a szombathelyi 9952 hrsz.-ú, Körmendi u. 32. „lakóház, udvar gazdasági épület” megnevezésű ingatlanra vonatkozó pályázati felhívást – az előterjesztés 1. számú mellékletével egyező tartalommal – elfogadja.

2./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján a szombathelyi 6964/A/5 hrsz.-ú, Semmelweis u. 16. I.5. szám alatti „lakás” megnevezésű ingatlanra vonatkozó pályázati felhívást – az előterjesztés 2. számú mellékletével egyező tartalommal – elfogadja.

3./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján a szombathelyi 4705 hrsz.-ú, Jókai M. u. 9. „lakóház, udvar” megnevezésű ingatlanra vonatkozó pályázati felhívást – az előterjesztés 3. számú mellékletével egyező tartalommal – elfogadja.

**Felelős:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Lakézi Gábor, a Városüzemeltetési Osztály vezetője)

**Határidő:** pályázat kiírására 2017. június